CELEX: 62018TN0481
Language: bg
Date: 2018-08-01 00:00:00
Title: Дело T-481/18: Жалба, подадена на 1 август 2018 г. — Electroquímica Onubense/ECHA

1.10.2018   
            
            
               BG
            
            
               Официален вестник на Европейския съюз
            
            
               C 352/42
            
         
      Жалба, подадена на 1 август 2018 г. — Electroquímica Onubense/ECHA
      (Дело T-481/18)
      (2018/C 352/50)
      Език на производството: испански
      
         Страни
      
      
         Жалбоподател: Electroquímica Onubense, S.L. (Palos de la Frontera, Испания) (представител: D. González Blanco, abogado)
      
         Ответник: Европейска агенция по химикали (ECHA)
      
         Искания на жалбоподателя
      
      Жалбоподателят иска от Общия съд да постанови ново решение, в което да постанови, че Electroquímica Onubense (EQO) отговаря на изискванията за МСП за целите на прилагане на таксите за регистрация на химикали в ECHA
      
         Основания и основни доводи
      
      В подкрепа на жалбата си жалбоподателят излага пет основания.
      
                  1.
               
               
                  Първото основание е изведено от твърдението, че изчислителният доклад за МСП, приложен към обжалваното решение се позовава на връзката на дружеството с ERCROS през годините 2013 и 2014, като авторът на доклада не е взел предвид такова важно обстоятелство като учредяването на дружеството през февруари 2015 г. с капитал от 3 000 EUR, минималният капитал, изискван по закон съгласно испанското търговско законодателство. В това отношение се твърди, че тежестта, дадена на капитала на новото дружество е била определяща за обявяването му за „малко предприятие“, тъй като в действителност EQO отговаря на изискванията на приложимата правна уредба и по всички критерии е участието на ERCROS в това предприятие не може да го превърне в „голямо предприятие“.
               
            
                  2.
               
               
                  Второто основание е изведено от твърдението, че ERCROS е било единствен съдружник в EQO в периода между учредяването на дружеството (18/02/15) и прехвърлянето на дяловете на SALINAS DEL ODIEL (02/06/15), при това по чисто конюнктурни или инструментални съображения, за да се улесни прехвърлянето на собствеността върху EQO на крайния собственик, SALINAS DEL ODIEL.
               
            
                  3.
               
               
                  Третото основание е изведено от твърдението, че в края на финансовата 2015 година вече няма участие на ERCROS (считано за „голямо предприятие“) в EQO както пряко, така и косвено, а е налице участие на SALINAS DE ONIEL (считано за „средно предприятие“).
               
            
                  4.
               
               
                  Четвъртото основание е изведено от твърдението, че релевантно за определяне на размера на предприятието EQO за целите на прилагането на разглежданата правна уредба, може да бъде единствено връзката на EQO с предприятието, което е негово дружество-майка към края на финансовата 2015 година — както е видно от счетоводните отчети за съответната година — а не чисто конюнктурната и инструментална връзка с дадено предприятие през референтната финансова година.
               
            
                  5.
               
               
                  Петото основание е изведено от твърдението, че прилагането на правилната такса не следва да е предвидената за голямо предприятие, а предвидената за средно предприятие, доколкото релевантната за целта връзка трябва да бъде установена между EQO и SALINAS DEL ODIEL, а не между EQO и ERCROS.